Bedieninge - NG Kempton Park Oos
Daar is 'n verskeidenheid van bedieninge in die gemeente. Die ideaal is dat elkeen wat 'n aanvoeling of gawe op 'n spesifieke terrein het betrokke sal raak by 'n spesifieke bediening met die oog daarop om 'n verskil te maak en hulle self en hul roeping uit te leef.
Verder hoop ons dat elkeen wat nood ervaar op een of ander terrein van hul lewe die vrymoedigheid sal neem om hul nood onder ons aandag te bring sodat ons waar moontlik 'n wesenlike verskil kan maak.
Barmhartigheid en Begrafnis
Die gemeente wil graag `n verskil maak aan mense wat in een of ander vorm van nood verkeer se situasie. Ons wil graag die hulpbronne (waarvan daar baie in ons gemeente is) en die nood (waarvan daar ook baie in en buite die grense van ons gemeente is) bymekaar bring. Dit is deel van God se lig wat ons in die lewens van mense wil laat skyn.
Indien jy iemand is wat nood ervaar en hulp nodig het of indien jy jouself as baie geseënd beskou en graag betrokke will raak om `'n wesenlike verskil te maak in die lewens van ander, kontak gerus die kerkkantoor
Kerkkantoor: 011 979 1415
Ons dienwerk span is betrokke by Sondae se erediensbediening. Die bediening van die Nagmaal, insamel van offergawes is onder andere hierdie bediening se
doel. Enige persoon wat graag hierby betrokke wil raak kontak vir Hein Reid.
Hein Reid: 071 640 8463, heinr@atns.co.za
Ons doelwit met jeugbediening is om jongmense in 'n betekenisvolle verhouding met God en hul naaste te stel, om hulle te begelei om hulle geestelike gawes te ontdek en uit te leef, en dissipels vir Jesus te wees!
Met ons aanddienste, kategese en tienerfasilitering asook ander aktiwiteite is ons besig om ons teikengroep jongmense en kinders te bereik en hulle te begelei tot geestelike rypheid.
Deur die loop van die jaar is daar 'n verskeidenheid van funksies wat by die kerk aangebied word. Die ideaal is dat soveel mense moontlik hierdie geleenthede sal gebruik om op 'n lekker positiewe manier interaksie te hê met ander lede van die gemeente en dat hul mekaar in die proses beter sal leer ken en mekaar as lede van dieselfde liggaam van Christus sal ervaar. Die geleenthede word vooraf bemark – hou die afkondigings en kalender dop.
Funksies bied ook 'n wonderlike geleentheid vir mense om lekker saam te werk, mekaar beter te leer ken en te voel dat jy diens gelewer het en ander met jou gawe van diens bedien het.
Kerkkantoor : 0119791415
Hierdie bedieningsgroep wil graag mense wat vir die eerste maal by ons gemeente aansluit of inskakel sommer van die begin af laat tuis voel. Hulle sal op Sondae oggende direk na die diens mense verwelkom, aan hulle 'n kalender gee met al die belangrike datums en telefoonnommers van kontakpersone wat hul mag nodig kry. Verder sal hulle nuwe lidmate ook graag aan die leraars voorstel en seker maak dat hulle so gou moontlik besoek van die leraars ontvang en gemaklik inskakel by die gemeente.
Indien jy graag wil deel wees van hierdie dinamiese span, kontak Frans Hansen.
Frans Hansen: 083 656 3175, fhansen@netactive.co.za
Gebed is 'n onmisbare deel van enige gemeente se bedieninge. In ons gemeente funksioneer die gebedsbediening op die volgende wyse: ons het 'n koordineerder by name van Delene Ackron. Alle gebedsversoeke word by haar ingedien en daarna sal sy dit per SMS deurgee aan almal wat deel vorm van die gebedsbediening. Sodoende word daar effektief gebid vir spesifieke individue en hul besondere nood of behoefte.
Delene Ackron: 082 852 0184
Kinder- en kleuterkerk
Ons gemeente het 'n unieke en dinamiese kinder- en kleuter bediening. Personeel is deeglik opgelei en het byna almal 'n diploma in kinderbediening by Unisa voltooi.
Kinders word tydens die erediens volgens hulle eie ontwikkelingsvlak effektief bedien. Die verskillende groepe wissel tussen die volgende:
4-6 jaar; Graad 1-3; Graad 4-7.
Die senior lidmate van ons gemeente het 'n baie suksesvolle en 'n betekenisvolle bediening. Hulle die noem dit die kuierhoekie en dit is presies wat hul doen, hulle kuier.
Tydens hierdie heerlike kuiergeleenthede gebeur daar egter baie belangrike dinge wat opbouend is en van groot waarde is vir almal wat daarby betrokke is.
Daar tree dikwels sprekers op wat ons seniors toerus oor 'n verskeidenheid van onderwerpe. Soms onderneem hulle uitstappies wat voldoen aan die groot behoefte van sosiale interaksie.
Om lekker saam te eet vorm 'n belangrike deel van hulle aktiwiteite, maar so tussen die saam etery beteken hul vir mekaar geweldig baie. Hulle dra mekaar se behoeftes, siektes en hartseer regtig op die hart en sodoende bedien hulle mekaar met liefde.
Indien jy self betrokke wil raak of dalk 'n ouer of skoonouer het wat graag by die kuierhoekie betrokke wil raak, kontak gerus die kerkkantoor.
In ons gemeente word lering beskou as 'n baie belangrike deel van gemeente wees. Deur lering word lidmate toegerus vir hul dienswerk wat baie wyer en verder strek as die "amptelike grense" van ons gemeente.
Die twee belangrikste leringsgeleenthede is die volgende:
CIP – Christenskap in Praktyk
Dit is ons nuwe naam vir dit wat eers as Bybelskool bekend gestaan het. Die naamsverandering dui maar net aan dat ons naas tradisionele Bybelskool temas ook baie aktuele temas tydens hierdie geleenthede behandel. Sien die kalender vir die spesifieke Donderdae.
Dit word aangebied op Donderdae aande van 19h00 – 20h00.
'n Bybelstudie word op 'n twee weeklikse basis op Dinsdae oggende om 10h00 aangebied. Sien die kalender vir die spesifieke Dinsdae.
Ons Lidia's is 'n bediening vir die dames van die gemeente. Ons hou verskeie sosiale geleenthede en gaan jaarlikse op 'n damesnaweek weg. By hierdie naweke word ons geestelik gevoed dat dit weer kan deursyfer na ons gesinne.
Ons het 'n sanggroep asook 'n "band" genaamd FOTON Beweging wat buiten die gewone gemeente sang, deel vorm van hierdie bediening. Daar is voortdurend 'n behoefte aan stemme om by die sanggroep te voeg.
Pieter Stals: 082 659 2296
Ons gemeente het 'n satelliethuis van Abraham Kriel Kinderhuis. Die gemeente is grootliks verantwoordelik vir die bestuur van die satelliethuis via die satelliethuiskommittee. Hierdie kommittee sien om na die fisiese belange van die huis. Ons gemeentepredikant is verantwoordelik vir die pastorale versorging van
die kinders asook die huisouers. Ons het 9 dogters in die satelliethuis waarvan die jongste in graad 2 en die oudste 'n matrikulant is.
Daar is verskeie maniere waarop jy betrokke kan raak by die satelliethuis. Jy kan 'n skenking maak of as vakansie-ouer bystand bied. Daar word ook jaarliks 'n gholfdag ten bate van die Satelliethuis gehou om fondse in te samel vir die bedryfsuitgawes van die Satelliethuis. Ons benodig altyd borge en spelers om dié dag 'n groot sukses te maak.
Vir enige navrae kontak ons huisouer, Nicoli Müller.
Nicoli Müller: (011) 979 1017, 083 388 3344
Ons selgroepe/omgeegroepe kom weekliks bymekaar. Hierdie geleentheid is 'n halfmerk punt vir geestelike versterking en gemeenskap in die werksweek. Ons
deel mekaar se laste, raak saam opgewonde en bou verhoudings!
In die week kom die enkellopendes, 20's en 30's en getroude groepe bymekaar.
Kom en raak deel van hierdie groepe, maak nuwe vriende en beleef Jesus se liefde wat ons met mekaar deel!
Indien jy belangstel om deel te word van 'n selgroep/omgeegroep sien die kontak besonderhede hieronder.
Ons uitreikaksie bestaan uit twee bene nl. buitelandse- en plaaslike evangelisasie. Ons het twee sendelinge in Kambodja naamlik Alta Glas en Jean-Marié Jooste.
Hulle bedieninge verskil na gelang van die omgewing en die behoeftes wat die Here op hulle hart druk.
Met ons plaaslike evangelisasie word geleenthede gebruik soos dit opduik asook uitreike elders in die land saam met Africa Outreach.